text: Dansk top-gymnastik til Vejle
  08 april 2013 kl. 08.56
  DGI-huset i Vejle danner i den kommende weekend rammen om et stævne for 850 af Danmarks bedste gymnaster. 
  Alle hold består udelukkende af udvalgte gymnaster, som kommer fra DGIs forskellige landsdele.
  Fredag den 12. april kl. 19.00 er der fælles indmarch og åbningsshow. Her er det værterne fra DGI Sydøstjylland, som står bag koreografien og udførelsen. Hele lørdagen er der også opvisninger. 
  Søndag afsluttes der med at alle deltagerne ser en opvisning af DGI?s Verdenshold, som netop er kommet hjem fra deres jordomrejse. Stævnet arrangeres i et samarbejdet mellem DGI Gymnastik og DGI Sydøstjylland.
  